L 160/80
EL
Επίσημη Εφημερίδα της Ευρωπαϊκής Ένωσης
26.6.2023
(228) Τέλος, η νέα χρηματοδότηση εκ μέρους ιδιωτικού χρηματοπιστωτικού ιδρύματος ([...]) ύψους [...] εκατ.
EUR [αιτιολογική σκέψη 50 σημείο 4)], η οποία δεν είναι εγγυημένη από την Περιφέρεια, μπορεί να θεωρηθεί πραγματική και ουσιαστική δεδομένου ότι έχει ήδη αποτελέσει αντικείμενο διαπραγμάτευσης με το χρηματοπιστωτικό ίδρυμα και μπορεί να υλοποιηθεί το 2022.
Επιπλέον, δεδομένου ότι η SATA έχει την ευκαιρία να επιλέξει μεταξύ [...] εναλλακτικών κατάλληλων δανειστών, η δυνατότητα χρηματοδότησης από ιδιώτες επενδυτές υποδηλώνει επίσης την ικανότητά της να αποκαταστήσει την πλήρη πρόσβασή της στις κεφαλαιαγορές και αποτελεί ένδειξη της εμπιστοσύνης της αγοράς στην αποκατάσταση της βιωσιμότητάς της.
(229) Αντίθετα προς όσα υποστηρίζουν οι πορτογαλικές αρχές, τα έσοδα από την πώληση της πλειοψηφικής συμμετοχής (51 %) της Azores Airlines και της συνολικής επιχειρηματικής δραστηριότητας των υπηρεσιών εδάφους (αιτιολογική σκέψη 51), μολονότι έχουν ήδη προγραμματιστεί για να πραγματοποιηθούν έως τη λήξη του σχεδίου αναδιάρθρωσης, δεν μπορούν να θεωρηθούν πραγματικά και ουσιαστικά.
Ειδικότερα, τα αντίστοιχα ποσά (περίπου [...] εκατ.
EUR) αποτελούν αναμενόμενους χρηματοοικονομικούς πόρους που σχετίζονται με την πώληση περιουσιακών στοιχείων η οποία δεν έχει πραγματοποιηθεί ακόμη και, μολονότι οι πορτογαλικές αρχές δεσμεύθηκαν οριστικά για την εκποίηση, η διαδικασία ιδιωτικοποίησης δεν έχει ξεκινήσει ακόμη και δεν υπάρχουν προσδιορισμένοι ή έστω δυνητικοί αγοραστές για την εξαγορά.
(230) Επομένως, η Επιτροπή εκτιμά ότι η συνολική ίδια συμμετοχή η οποία μπορεί να θεωρηθεί πραγματική και ουσιαστική ανέρχεται κατά μέγιστο σε [...] εκατ.
EUR και αντιπροσωπεύει κατά προσέγγιση το 30 % του επιλέξιμου κόστους αναδιάρθρωσης της SATA, το οποίο, αντίθετα προς τους υπολογισμούς της Πορτογαλίας (αιτιολογική σκέψη 47), ανέρχεται σε [...] εκατ.
EUR, καθώς περιλαμβάνει και χρηματοδοτείται από την ενίσχυση αναδιάρθρωσης ύψους 453,25 εκατ.
EUR, επιπλέον του προαναφερθέντος μέγιστου ποσού ίδιας συμμετοχής.
Το εναπομένον κόστος, π.χ. κεφάλαιο κίνησης, θα πρέπει να καλυφθεί από συνήθη λειτουργικά έσοδα της SATA ή βελτιωμένους όρους πληρωμών, οι οποίοι δεν έχουν προσδιοριστεί ακόμη.
Η εκτιμώμενη αναλογία 30 % ίδιας συμμετοχής και 70 % ενίσχυσης αναδιάρθρωσης είναι προδήλως συντηρητική και, ελλείψει οποιασδήποτε δέσμευσης από έναν ή περισσότερους προσδιορισμένους αγοραστές, δεν λαμβάνει υπόψη, ως επαρκώς ουσιαστική συνεισφορά, τυχόν έσοδα από τις μελλοντικές εκποιήσεις τις οποίες η Πορτογαλία δεσμεύεται να πραγματοποιήσει πριν από τη λήξη του σχεδίου αναδιάρθρωσης.
Η συγκεκριμένη προσέγγιση δεν λαμβάνει υπόψη τη μελλοντική αξία των μετοχών της Azores Airlines και της επιχειρηματικής δραστηριότητας υπηρεσιών εδάφους.
Τα θετικά αποτελέσματα εκμετάλλευσης τα οποία αναμένονται στη λήξη του σχεδίου αναδιάρθρωσης για τις δύο προαναφερθείσες επιχειρηματικές δραστηριότητες καθιστούν πιθανή την ανάκτηση από την ΑΠΑ και τη μείωση του ποσού της ενίσχυσης κατά μερικές δεκάδες εκατομμύρια ευρώ.
Εν πάση περιπτώσει, η συνολική ίδια συμμετοχή του δικαιούχου στο κόστος αναδιάρθρωσης, μολονότι χαμηλότερη του ελάχιστου κανονικά απαιτούμενου 50 %, μπορεί να γίνει δεκτή, σύμφωνα με τα σημεία 64 και 98 των κατευθυντήριων γραμμών για τη διάσωση και την αναδιάρθρωση.
(231) Ειδικότερα, υπό τις τρέχουσες περιστάσεις μετά την έξαρση της πανδημίας COVID-19, η Επιτροπή θεωρεί ότι, ανάλογα με τη συγκεκριμένη περίπτωση, ενδέχεται να δικαιολογηθεί η παραμονή της ίδιας συμμετοχής σε επίπεδο κάτω του 50 % του κόστους αναδιάρθρωσης, εφόσον παραμένει σημαντική, όπως απαιτείται από το σημείο 64 των κατευθυντήριων γραμμών για τη διάσωση και την αναδιάρθρωση.
Ως ένδειξη του επιπέδου το οποίο η Επιτροπή θα θεωρούσε ενδεδειγμένο, στο πλαίσιο της πρακτικής που εφαρμόζει κατά την εξέταση υποθέσεων, η Επιτροπή έχει θεωρήσει ότι ίδια συμμετοχή ανερχόμενη σε 24-35 % του κόστους αναδιάρθρωσης μπορεί να είναι σημαντική και, επομένως, ότι ενίσχυση αναδιάρθρωσης που ανέρχεται σε 65-76 % του κόστους αναδιάρθρωσης μπορεί να έχει αναλογικό χαρακτήρα (157).
(232) Στην περίπτωση της SATA, η Επιτροπή θεωρεί ότι η Πορτογαλία απέδειξε τη συνδρομή εξαιρετικών περιστάσεων οι οποίες σχετίζονται, ειδικότερα, με το γεγονός ότι η πανδημία COVID-19 και τα μέτρα που λήφθηκαν για τον περιορισμό της δημιούργησαν εξαιρετικές περιστάσεις για τη μικρή αυτή περιφερειακή αεροπορική εταιρεία, στο πλαίσιο σοβαρής διαταραχής της οικονομίας κατά την έννοια του άρθρου 107 παράγραφος 3 στοιχείο β) της ΣΛΕΕ, με άμεσο αντίκτυπο στους κλάδους των αεροπορικών μεταφορών και του τουρισμού και στην ικανότητά της να αντλήσει χρηματοδότηση από την αγορά (αιτιολογικές σκέψεις 34 έως 37), μολονότι η Επιτροπή επισημαίνει ότι, παρά τις προαναφερθείσες δυσμενείς περιστάσεις, η SATA κατάφερε να αντλήσει κάποιο ποσό νέας χρηματοδότησης από την αγορά, όπως αναφέρθηκε στην αιτιολογική σκέψη 228.
Ειδικότερα, λαμβανομένων υπόψη των χαμηλότερων επιπέδων δραστηριότητας που συνδέονται με την έντονη μείωση της ζήτησης ταξιδίων προς τις Αζόρες από τον Μάρτιο του 2020 και έπειτα, η πανδημία COVID-19 (157) Στην απόφαση της 26ης Ιανουαρίου 2022, SA.59974 (2021/C) — Ρουμανία — Αναδιάρθρωση της CE Oltenia (μη δημοσιευθείσα), αιτιολογικές σκέψεις 214 έως 219, η Επιτροπή δέχθηκε επίπεδο ίδιας συμμετοχής ανερχόμενο σε 32 % του κόστους αναδιάρθρωσης.
Ομοίως, στην απόφαση της 21ης Δεκεμβρίου 2021, SA.60165 — Πορτογαλία — Ενίσχυση αναδιάρθρωσης υπέρ της TAP SGPS (μη δημοσιευθείσα), αιτιολογική σκέψη 263, η Επιτροπή δέχθηκε ίδια συμμετοχή ανερχόμενη σε 35 % του κόστους αναδιάρθρωσης.
Βάσει των κατευθυντήριων γραμμών για τη διάσωση και την αναδιάρθρωση του 1999, οι οποίες απαιτούσαν να είναι η ίδια συμμετοχή σημαντική, χωρίς να προσδιορίζεται συγκεκριμένο ελάχιστο όριο εφαρμογής, το οποίο καθορίστηκε σε 50 % στις κατευθυντήριες γραμμές για τη διάσωση και την αναδιάρθρωση του 2004, στην απόφαση της 24ης Απριλίου 2007 [σχετικά με το μέτρο ενίσχυσης] που εφάρμοσε το Βέλγιο υπέρ της InterFerryBoats [C 46/05 (ex NN 9/04 και ex N 55/05)] (ΕΕ L 225 της 27.8.2009, σ.
1), αιτιολογικές σκέψεις 348 έως 350, η Επιτροπή είχε επίσης δεχθεί ίδια συμμετοχή ύψους 24 %.